**PITANJA I ODGOVORI – PDP**

[**www.strukturnifondovi.hr**](http://www.strukturnifondovi.hr)

**FOND: Fond solidarnosti Europske unije**

**NAZIV POZIVA: Hitno obnavljanje pogođenih prirodnih područja kako bi se izbjegli neposredni učinci erozije tla na području grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije, Koprivničko-križevačke županije i Bjelovarsko-bilogorske županije**

**OZNAKA POZIVA: FSEU.2022.MINGOR.02**

**TIP NATJEČAJA: Otvoreni poziv**

**NADLEŽNO TIJELO: Ministarstvo gospodarstva i održivog razvoja**

**ROK ZA PODNOŠENJE PP:**

**ROK ZA ODGOVOR NA PITANJE (UzP): 7 radnih dana**

*\* napomena nadležnom tijelu: U skladu sa Pravilima FSEU, nadležno tijelo dužno je odgovarati na pitanja potencijalnih prijavitelja do roka navedenog u tablici, osim kada rokovi definirani Uputama za prijavitelje (UzP) uvjetuju davanje odgovora u kraćem vremenskom razdoblju (npr. UzP navodi rok za objavu odgovora 7 kalendarskih dana (KD) od postavljenog pitanja a Pravila FSEU predviđaju duži rok u kojem se odgovara na postavljena pitanja), tada prioritet ima rok iz UzP-a.*

Objavljeni odgovori dopunjuju i detaljnije pojašnjavaju dokumentaciju Poziva na dostavu projektnih prijedloga (PDP). Odgovor na pojedino pitanje mora biti eksplicitan, ali u svojoj cjelini ili djelomično smije sadržavati jasne i nedvosmislene reference na odgovor uz neko drugo pitanje.

U interesu jednakog postupanja, nadležno tijelo ne može dati prethodno mišljenje u svezi s prihvatljivošću prijavitelja, operacije ili određenih aktivnosti i troškova te ne može zamijeniti niti prejudicirati ishod pojedinih faza postupka dodjele kako su opisane u UzP-u. Slijedom navedenog, nadležno tijelo nije u mogućnosti odgovarati na pitanja koja zahtijevaju ocjenu prihvatljivosti konkretne operacije, konkretnog prijavitelja, konkretnih aktivnosti, konkretnih troškova i slično. U slučaju takvih pitanja, odgovor nadležnog tijela će upućivati na relevantni dio dokumentacije PDP-a.

|  |  |  |
| --- | --- | --- |
|  | **VERZIJA:** | **1.0** |
|  | **OBJAVA SVIH PITANJA/ODGOVORA IZ VERZIJE: 1.0** | **Peti set pitanja i odgovora** |
| **RB** | **DATUM ZAPRIMANJA PITANJA: 7-8. travnja 2022.** | **DATUM ODGOVORA NA PITANJA: 20. travnja 2022.** |
|  | Poštovani,  Imamo pitanje za Poziv za „Hitno obnavljanje pogođenih prirodnih područja kako bi se izbjegli neposredni učinci erozije tla na području grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije, Koprivničko-križevačke županije i Bjelovarsko-bilogorske županije“.  Budući da je pod točkom 2.7. Uputa za prijavitelje navedeno da - „Aktivnosti Grupe 3 obuhvaćaju rušenje, popravke, sanaciju, uklanjanje, izvođenje svih potrebnih radova (sanacija erozija, klizišta, vrtača) na oštećenom zemljištu i infrastrukturi koji uključuju i pripremne radove, a sve prema projektno-tehničkoj dokumentaciji, te provedbu stručnog nadzora radova.“ - zanima nas obuhvaća li navedena oštećena infrastruktura prometnicu zahvaćenu klizištem? | Podrazumijeva se sva oštećena infrastruktura zahvaćena klizištem koje je uzrokovao potres. |
|  | Poštovani,  ljubazno Vas molimo dodatna pojašnjenja vezana uz poziv „Hitno obnavljanje pogođenih prirodnih područja kako bi se izbjegli neposredni učinci erozije tla na području grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije, Koprivničko-križevačke županije i Bjelovarsko-bilogorske županije”, (referentna oznaka: FSEU.2022.MINGOR.02).  U točki 3.1. poziva navedeno je da projektni prijedlog, između ostaloga, mora sadržavati i sljedeću dokumentciju: "Elaborat ocjene postojećeg stanja klizišta, urušnih vrtača (likvefakcija tla) / Nalaz ili Izjavu ovlaštenog inženjera/sudskog vještaka odgovarajuće struke o utjecaju potresa na klizište/urušne vrtače (likvefakcija tla)". Smatra li se izjava stručnjaka (Obrazac 3), adekvatnom zamjenom za navedeni elaborat odnosno nalaz/izjavu te može li ju se dostaviti bez priloga?  Ukoliko sama izjava stručnjaka (Obrazac 3) nije dovoljna, je li dovoljno da se uz Obrazac 3 podnese samo Izjava ovlaštenog inženjera o utjecaju potresa na klizište? | Nalaz ili izjava ovlaštenog inženjera/sudskog vještaka odgovarajuće struke o utjecaju potresa na klizište/urušne vrtače (likvefakcija tla) koja sadrži sve bitne elemente o utjecaju potresa na klizište je dostatno za prijavu. Napominjemo da se zahtjev za nadoknadom sredstva neće platiti ukoliko projekt/operacija nije izvedena sukladno pozitivnim propisima RH. Javnim pozivom ne mogu se zaobići propisi o gradnji odnosno ishođenje potrebnih dozvola za sanaciju. |
|  | Poštovani,  molimo Vas da nam u okviru Poziva na dodjelu bespovratnih financijskih sredstava: Hitno obnavljanje pogođenih prirodnih područja kako bi se izbjegli neposredni učinci erozije tla na području grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije, Koprivničko-križevačke županije i Bjelovarsko-bilogorske županije (referentna oznaka: FSEU.2022.MINGOR.02) odgovorite na sljedeće pitanje:  U uputama za prijavitelje str. 19 navedeno je da se obvezno dostavlja troškovnik za svaku aktivnost operacije. Molimo pojašnjenje tko navedeni dokument treba izraditi, te da li je isti potrebno potpisati i ovjeriti od strane prijavitelja ? | Troškovnik dostavlja prijavitelj projektnog prijedloga u sklopu prijavnog obrasca. Troškovnik osim u prijavnom obrascu (obavezno) može biti izrađen u posebnom dokumentu. Prijavu projektnog prijedloga potpisuje ovlaštena osoba prijavitelja. |